Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14829

b) Sürgősség /Urgency/: az az állapot, amely egy légijármű vagy egyéb jármű, illetve a légijármű fedélzetén vagy a látótávolságon belül lévő személy biztonságát érinti, de amely nem igényli az azonnali segítségnyújtást. 5.3.1.2 A "MAYDAY" rádió-távbeszélő vészhelyzeti kódot és a "PAN PAN" rádió-távbeszélő sürgősségi kódot kell használni vészhelyzetre, illetve sürgősségi állapotra vonatkozó rádióforgalmazás bevezetéseként, a körülményekhez igazodva. 2007/70/II. szám 5.3.1.2.1 A vészhelyzeti és sürgősségi forgalmazás során - bármely későbbi összeköttetés elején, - megengedett a vészhelyzeti és sürgősségi rádió-távbeszélő kódszavak használata. 5.3.1.3 A vészhelyzetben vagy sürgősségi körülmények között lévő légijárművek számára címzett közlemények feladója - az ilyen közlemények számában, terjedelmében és tartalmában - szorítkozzon a körülmények által megkövetelt minimális mértékre. 5.3.1.4 Ha a légijármű által hívott állomás a vészhelyzeti vagy sürgősségi közlemény vételét nem nyugtázza, más állomások kötelesek segítséget nyújtani, ahogy az a helyzetnek megfelelően az 5.3.2.2 és 5.3.3.2 pontban előírásra került. Megjegyzés.- A "más állomások" fogalma minden olyan állomásra vonatkozik, amely vette a vészhelyzeti vagy sürgősségi közleményt, és bizonyos abban, hogy azt a címzett állomás nem nyugtázta. 5.3.1.5 A vészhelyzeti és sürgősségi forgalmazást általában azon a frekvencián kell fenntartani, amelyen ez a közlemény-váltás elkezdődött, addig, amíg úgy nem ítélik, hogy kielégítőbb segítséget lehet nyújtani, ha az érintett légijárművel az összeköttetést egy másik frekvencián folytatják. Megjegyzés. - Szükség szerint a 121,5 MHz, vagy egyéb rendelkezésre álló VHF, vagy HF frekvencia használható. 5.3.1.6 Általánosságban, a vészhelyzeti és sürgősségi forgalmazás során, a rádió-távbeszélő adásokat lassan és érthetően kell továbbítani, a rögzítés elősegítésére minden szót tisztán kiejtve. 5.3.2 Vészhelyzeti rádió-távbeszélő közlemények 5.3.2.1 A vészhelyzetben lévő légijármű tevékenysége 5.3.2.1.1 Azonkívül, hogy egy vészhelyzetben lévő légijárműnek az általa leadott vészhelyzeti közleményt a MAYDAY rádió-távbeszélő vészhelyzeti kóddal kell, hogy bevezessen (lásd az 5.3.1.2 pontot), melyet háromszor meg kell ismételnie:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes